Asam klorida ya iku dat utawa larutan kang korosif, kang wujud sajinis asem kuwat saka gas hidrogen klorida (HCL). Cuwèran dat asem klorida mèh padha karo dat asem kang ana ing jero tabung, amarga asem klorida kanthi gampang ngrusak dat liyané, mula anggoné nyimpen kudu butuh katalitènan.
Asam klorida duwé peranan wigati ing sajeroning indhustri amarga akèh minangka gawé dat utawa senyawa-senyawa liyané.

Asam nitrat tau dadi dat kang wigati banget lan kerep dugunakaké ing awal sajarahé. Asam nitrat tinemu déning alkimiawan persia Abu Musa Jabir bin Hayyan watara taun 800. Senyawa iki digunakaké sakdawané abad patengahan déning alkimiawan sajeroning nggolèki watu filsuf, lan banjur digunakaké uga déning èlmuwan Èropah uga kalebu Glauber, Priestley, and Davy sajeroning adicara yasa pengetauan kimia modhèren.
Kawit Révolusi Indhustri, senyawa iki dadi wigati lan minangka manéka tujuan. Prodhuksi masal senyawa kimia organik kaya ta vinil klorida kanggo nggawé plastik PVC lan MDI utawa TDI kanggo poliuretana. Kagunan cilik liyané njangkep panganggoan sajeroning pangresik omah, prodhuksi gelatin, lan aditif panganan. Watara 20 yuta ton gas HCL diprodhuksi saben tauné.

Sajarah 
Asam klorida pisanan tinemu watara taun 800 sak wisé masèhi déning ahli kimia Jabir bin Hayyan (Geber)  kanthi nyampuraké natrium klorida karo asem sulfat ("vitriol"). Jabir nemu akèh senyawa-senyawa kimia wigati liyané, lan nyathet penemoné ing sajeroning punjul 20 buku. Penemon Jabir ngenani banyu raja kang bisa nglarutaké emas ngandhut asem klorida lan asem nitrat.

Kimia 
Hidrogen klorida (HCL) ya iku asem monoprotik, kang artiné yèn dhèwèké bisa silih disosiasi ngeculaké siji H+ mung sapisan. Sajeroning asem klorida, H+ iki nggabung karo molekul banyu mbentuk ion hidronium, H3O+:
HCl + H2O → H3O+ + Cl−
Ion liya kang kadhapur ya iku ion klorida, Cl-. Asam klorida amarga iku bisa minangka gawé uyah klorida, kaya ta natrium klorida. Asam klorida ya iku asem kuwat amarga dhèwèké silih disosiasi penuh ing banyu.
Asam monoprotik duwé siji tetapan disosiasi asem, Ka, kang ngindhikasikaké tingkat disosiasi dat mau ing banyu. Kanggo asem kuwat kaya ta HCL, pangaji Ka cukup gedhé. Pira-pira usaha pangétungan téoritis wis dilakokaké kanggo ngétung pangaji Ka HCL. Nalika uyah klorida kaya ta NaCl ditambahké ing larutan HCL, dhèwèké ora bakal ngowahi pH larutan kanthi signifikan. Iki ngindhikasikaké yèn Cl- ya iku konjugat basa kang lemah lan HCL kanthi penuh silih disosiasi sajeroning larutan mau. Kanggo larutan asem klorida kang kuwat, asumsi yèn molaritas H+ padha karo molaritas HCL cukup apik, kanthi ketetepan nyandhak 4 digit angka kang duwé makna.

Cathetan sikil 

Kimiya